टाइम8, जानुवारी 28 : हिन्दीआव फंसे बाथ्रा दं ‘प्यार आन्धा होता है’ होननाय बाथ्राया थारैनो नंमारगौ थिग बेफोरबादिनो बिहारनि समिस्टीपुरनि गोजौ फरायसालियाव फरायफुनाय सासे फरायसुलिजों जादों। गोजौ फरायसालियाव फरायफुनाय फरायसुलिया फेस बुक (Facebook) नि गेजेरजों लोगो जालायनायनि उनाव लोगोआ गोसो थोज्लायनायाव महर मोनहैयो । लासै-लासै सानैनिबो अनलायनाया बांनो हमो आरो बेनि उनावनो हौवासाया सानसेखालि फरायसुलिखौ लोगो हमज्लायनो लेंहरनानै गंसे खथायाव देहायारि सोमोन्दो लाखिखांनानै नेउसिनानै खारखुमालाङो।